I 1940 tjenestegjorde Krohn som løytnant i Jagevingen i Hærens flyvåpen, stasjonert på Fornebu. På morgenen 9. april 1940 tok han av fra Fornebu, i ett av totalt syv norske Gloster Gladiator, for å møte over 70 tyske jager- og bombefly. Krohn angrep to tyske fly i luften; en Heinkel He 111 vest for Fornebu, og en Do 17, som begge ble rapportert skutt ned. Han angrep etterpå et tredje tysk bombefly. Deretter skadet han flere Junkers Ju 52, som allerede hadde landet på Fornebu, før han selv fløy videre og landet på islagte Steinsfjorden.